Document ID: 31991R0426

ΚΑΝΟΝΙΣΜΟΣ ( ΕΟΚ ) αριθ . 426/91 ΤΗΣ ΕΠΙΤΡΟΠΗΣ της 22ας Φεβρουαρίου 1991 για την τροποποίηση του κανονισμού ( ΕΟΚ ) αριθ . 625/78 περί των λεπτομερειών εφαρμογής της δημόσιας αποθεματοποίησης αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 7 παράγραφος 5 και το άρθρο 28,
τον κανονισμό ( ΕΟΚ ) αριθ . 3577/90 του Συμβουλίου της 4ης Δεκεμβρίου 1990 περί των μεταβατικών μέτρων και των απαραιτήτων προσαρμογών στον τομέα της γεωργίας μετά τη γερμανική ενοποίηση ( 3 ), και ιδίως το άρθρο 3,
Εκτιμώντας :
ότι το άρθρο 1 παράγραφος 1 δεύτερο εδάφιο του κανονισμού ( ΕΟΚ ) αριθ . 1014/68 του Συμβουλίου της 20ής Ιουλίου 1968 περί θεσπίσεως των γενικών κανόνων που διέπουν τη δημόσια αποθεματοποίηση αποκορυφωμένου γάλακτος σε σκόνη ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90, προβλέπει ότι ο γερμανικός οργανισμός παρέμβασης αγοράζει, μέχρι το τέλος της περιόδου εμπορίας του γάλακτος 1992/93, το αποκορυφωμένο γάλα σε σκόνη πρώτης ποιότητας παρασκευής roller - ότι πρέπει να προσδιορισθούν τα ποιοτικά κριτήρια στα οποία η σκόνη αυτή πρέπει να ανταποκρίνεται και να προσαρμοστεί αναλόγως το παράρτημα Ι του κανονισμού ( ΕΟΚ ) αριθ . 625/78 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 1364/90 ( 6 )- ότι οι διατάξεις του παραρτήματος ΙΙΙ του εν λόγω κανονισμού που αφορούν την επισήμανση των σάκων πρέπει να συμπληρωθούν για να ανταποκρίνονται στο σκοπό αυτό -
ότι, σύμφωνα με το άρθρο Ι παράγραφος 2 του κανονισμού ( ΕΟΚ ) αριθ . 777/87 του Συμβουλίου της 16ης Μαΐου 1987 που τροποποιεί το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90, οι αγορές του αποκορυφωμένου γάλακτος σε σκόνη μπορούν να ανασταλούν μόλις οι ποσότητες που έχουν προσφερθεί στην παρέμβαση, για το χρονικό διάστημα από 1ης Μαρτίου μέχρι 31 Αυγούστου κάθε έτους, υπερβούν τους 106 000 τόνους - ότι η ορθή εφαρμογή αυτών των διατάξεων απαιτεί τη λήψη μέτρων προκειμένου να υπάρχει εγγύηση ως προς τη σοβαρότητα των προσφορών - ότι, για το λόγο αυτό, είναι σκόπιμο να διευκρινιστεί ότι μια προσφορά πρέπει να αναφέρεται σε προϊόν εκ των προτέρων παρασκευασμένο και να απαιτείται να έχει πράγματι παραδοθεί το αποκορυφωμένο γάλα σε σκόνη επί ποινή καταπτώσεως της εγγύησης που έχει συσταθεί για το σκοπό αυτό -
ότι το άρθρο 2 παράγραφος 3 του κανονισμού ( ΕΟΚ ) αριθ . 625/78 καθορίζει τις δαπάνες αποθεματοποίησης που πρέπει να πληρώσει ο πωλητής για το αποκορυφωμένο γάλα σε σκόνη το οποίο δεν είναι σύμφωνο με τις προβλεπόμενες απαιτήσεις - ότι είναι σκόπιμο να προσαρμοσθούν τα ποσά αυτά σύμφωνα με τις δαπάνες που έχουν εγκριθεί από το ΕΤΓΠΕ για τις ενέργειες δημόσιας αποθεματοποίησης και αγοράς -
ότι το άρθρο 3 παράγραφος 2 του εν λόγω κανονισμού προβλέπει τις λεπτομέρειες ελέγχου των εγκεκριμένων εργαστηρίων παραγωγής - ότι στο παράρτημα ΙΙ του ιδίου κανονισμού καθορίζονται οι όροι στους οποίους πρέπει να ανταποκρίνονται οι συσκευασίες του αποκορυφωμένου γάλακτος σε σκόνη που προσφέρεται στην παρέμβαση - ότι ενδείκνυται να προσαρμοστούν οι εν λόγω διατάξεις λαμβάνοντας υπόψη την κτηθείσα εμπειρία στο θέμα αυτό -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 625/78 τροποποιείται ως εξής :
1 . Στο άρθρο 1 :
α ) στην παράγραφο Ι το στοιχείο δ ) αντικαθίσταται από το ακόλουθο κείμενο :
"δ ) που παρασκευάστηκε στη διάρκεια περιόδου ενός μηνός πριν από την ημερομηνία παραλαβής της προσφοράς πώλησης από τον οργανισμό παρέμβασης ή, στην περίπτωση που αναφέρεται στο παράρτημα ΙΙΙ στοιχείο στ ) δεύτερο εδάφιο, τέσσερις εβδομάδες πριν από την εβδομάδα κατά την οποία παρελήφθη η προσφορά .".
β ) προστίθεται η ακόλουθη παράγραφος 5 :
"5 . Μια προσφορά θεωρείται έγκυρη μόνον εάν παρέχεται απόδειξη ότι ο υποβάλλων προσφορά έχει συστήσει εγγύηση ίση προς 10 Ecu ανά τόνο του προσφερομένου αποκορυφωμένου γάλακτος σε σκόνη .
Στο πλαίσιο του παρόντος κανονισμού, η διατήρηση της προσφοράς και της παράδοσης του αποκορυφωμένου γάλακτος σε σκόνη στην αποθήκη που ορίζεται απο τον οργανισμό παρέμβασης αποτελούν τις πρωτογενείς απαιτήσεις, η εκτέλεση των οποίων εξασφαλίζεται από την εγγύηση αυτή .
Ωστόσο, στην περίπτωση κατά την οποία προκύψει, από τον έλεγχο που αναφέρεται στο άρθρο 2 παράγραφος 5, ότι το αποκορυφωμένο γάλα σε σκόνη δεν είναι σύμφωνο με τις απαιτήσεις που προβλέπονται στο άρθρο 1 παράγραφος 1, η εγγύηση αποδεσμεύεται για τις ποσότητες που δεν έχουν ακόμα παραδοθεί .
Η εγγύηση συστήνεται στο κράτος μέλος στο οποίο υποβάλλεται η προσφορά . Η μετατροπή της σε εθνικό νόμισμα πραγματοποιείται με το συντελεστή που ισχύει την ημέρα της αποδοχής της προσφοράς ."-
2 . Το άρθρο 2 αντικαθίσταται από το ακόλουθο κείμενο :
"Άρθρο 2
1 . Ο οργανισμός παρέμβασης, αφού ελέγξει τα στοιχεία της προσφοράς, δίχως καθυστέρηση αριθμημένο δελτίο παράδοσης στο οποίο αναφέρονται :
α ) η ποσότητα που πρέπει να παραδοθεί -
β ) η ημερομηνία μέχρι την οποία πρέπει να παραδοθεί το αποκορυφωμένο γάλα σε σκόνη -
γ ) η αποθήκη στην οποία πρέπει να παραδοθεί .
2 . Η παράδοση του αποκορυφωμένου γάλακτος σε σκόνη πρέπει να γίνεται σε προθεσμία 28 ημερών απο την ημέρα παραλαβής της προσφοράς πώλησης που αναφέρεται στο άρθρο 1 παράγραφος 1 στοιχείο δ ). Η παράδοση μπορεί να γίνει τμηματικά .
3 . Κατά την έννοια του παρόντος κανονισμού, ο οργανισμός παρέμβασης παραλαμβάνει το αποκορυφωμένο γάλα σε σκόνη κατά την ημέρα εισόδου του γάλακτος αυτού στην αποθήκη, αλλά το νωρίτερο την επόμενη της ημέρας έκδοσης του δελτίου παραλαβής που αναφέρεται στην παράγραφο 1 .
4 . Η πληρωμή του αποκορυφωμένου γάλκτος σε σκόνη που αγοράστηκε από τον οργανισμό παρέμβασης πραγματοποιείται σε προθεσμία που αρχίζει την 45η ημέρα μετά την ημερομηνία κατά την οποία ο οργανισμός παρέμβασης ανέλαβε την ευθύνη του αποκορυφωμένου γάλακτος σε σκόνη και λήγει την 65η ημέρα μετά την ημερομηνία αυτή .
5 . Το αργότερο 20 ημέρες μετά την παραλαβή του αποκορυφωμένου γάλακτος σε σκόνη, ο οργανισμός παρέμβασης προβαίνει σε δειγματοληψία προκειμένου να πραγματοποιήσει αναλύσεις με τις οποίες ελέγχεται η τήρηση των ποιοτικών προδιαγραφών και των προδιαγραφών σύνθεσης που αναφέρονται στο άρθρο 1 . Η δειγματοληψία πρέπει να γίνεται σε τουλάχιστον 1 % των προσφερόμενων σάκων - τα δείγματα που λαμβάνονται με τον τρόπο αυτό συγκεντρώνονται ώστε να εξασφαλίζεται τουλάχιστον μια αντιπροσωπευτική ανάλυση ανά τμήμα 20 προσφερόμενων τόνων .
6 . Με την προσφορά του, ο πωλητής αναλαμβάνει την υποχρέωση, στην περίπτωση κατά την οποία ενδέχεται να προκύψει από τον έλεγχο ότι το αποκορυφωμένο γάλα σε σκόνη δεν ανταποκρίνεται στις απαιτήσεις που προβλέπονται στο άρθρο 1 παράγραφος 1 :
- να πάρει πίσω το εν λόγω εμπόρευμα,
- να αποδώσει στον οργανισμό παρέμβασης την τιμή του εμπορεύματος που παρουσιάζει ελαττώματα, υπολογιζόμενη με βάση την τιμή αγοράς,
- να πληρώσει τα δημοσιονομικά και τεχνικά έξοδα τα σχετικά με τις εν λόγω ποσότητες, τα οποία υπολογίζονται σύμφωνα με την προβλεπόμενη στο άρθρο 7 παράγραφοι 2 και 3 του κανονισμού ΕΟΚ αριθ . 3597/90 ( 1 ) μέθοδο .
( 1 ) ΕΕ αριθ . L 350 της 14 . 12 . 1990 σ . 43 .".
3 . Το άρθρο 3 τροποποιείται ως εξής :
α ) Στην παράγραφο 1 προστίθεται το ακόλουθο στοιχείο δ ):
"δ . αναλαμβάνει την υποχρέωση να ενημερώσει τον επιφορτισμένο με τον έλεγχο οργανισμό, δύο τουλάχιστον εργάσιμες ημέρες πριν, για την πρόθεσή του να παρασκευάσει αποκορυφωμένο γάλα σε σκόνη για την παρέμβαση ."-
β ) οι παράγραφοι 2 και 3 αντικαθίστανται από το ακόλουθο κείμενο :
"2 . Προκειμένου να εξασφαλιστεί η τήρηση των διατάξεων του παρόντος κανονισμού, τα κράτη μέλη πραγματοποιούν αιφνίδιους επιτόπιους ελέγχους, συναρτήσει του προγράμματος παραγωγής των ενεχόμενων εργαστηρίων παραγωγής .
Οι έλεγχοι αυτοί πρέπει να περιλαμβάνουν τουλάχιστον :
- έλεγχο, ανά περίοδο 28 ημερών παρασκευής, για την παρέμβαση και τουλάχιστον μία φορά το εξάμηνο, προκειμένου να εξετάζονται κυρίως τα μητρώα που αναφέρονται στην παράγραφο 1 στοιχείο β ),
- έλεγχο, ανά εξάμηνο, προκειμένου να ελέγχεται η τήρηση των όρων έγκρισης που αναφέρονται στην παράγραφο 1 .
3 . Η έγκριση ανακαλείται στην περίπτωση κατά την οποία οι διατάξεις της παραγράφου 1 δεν τηρούνται .
Μετά από αίτηση της ενδιαφερόμενης επιχείρησης, η έγκριση μπορεί να παραχωρηθεί εκ νέου μετά από διεξοδικό έλεγχο .
4 . Οι έλεγχοι που πραγματοποιούνται δυνάμει των παραγράφων 2 και 3 πρέπει να αποτελούν αντικείμενο έκθεσης στην οποία διευκρινίζονται :
- η ημερομηνία του ελέγχου,
- η διάρκεια αυτού,
- οι πραγματοποιηθείσες ενέργειες .
5 . Τα κράτη μέλη ανακοινώνουν στην Επιτροπή τα μέτρα τα οποία έχουν ληφθεί όσον αφορά τους ελέγχους που προβλέπονται στις παραγράφους 2 και 3 ."
4 . Στο άρθρο 5 παράγραφος 2 οι όροι "0,034 λογιστικές μονάδες" αντικαθίστανται από τους όρους "0,041 Ecu ".
5 . Στο παράρτημα Ι, το σημείο 1 αντικαθίσταται από το ακόλουθο κείμενο :
"1 . Χαρακτηριστικά : αποκορυφωμένο γάλα σε σκόνη παρασκευής spray αποκορυφωμένο γάλα σε σκόνη παρασκευής roller α ) περιεκτικότητα σε λιπαρές ουσίες ανώτατο όριο 1,00 % ανώτατο όριο 1,5 % β ) περιεκτικότητα σε νερό ανώτατο όριο 3,5 % ανώτατο όριο 5 % γ ) οξύτητα που δύναται να τιτλοδοτηθεί σε διάλυμα δεκάτου κανονικού υδροξειδίου του νατρίου ανώτατο όριο 19,5 ml ανώτατο όριο 21 ml δ) περιεκτικότητα σε γαλακτικό οξύ ανώτατο όριο 150 mg/100g ανώτατο όριο 200 mg/100g ε ) πρόσθετες ουσίες καμία καμία στ ) ανίχνευση της φωσφατάσης αρνητική, δηλαδή ίση ή κατώτερη από 4 μgr φενόλης ανά gr ανασυσταμένου γάλακτος αρνητική ζ ) δείκτης του αδιαλύτου ανώτατο όριο 0,5 ml ( 24o C ) ανώτατο όριο 13 ml ( 50o C ) η ) βαθμός καθαρότητας κατώτατο όριο δίσκος Β ( 15,0 mg ) κατώτατο όριο δίσκος Γ ( 22,5 mg ) θ ) περιεκτικότητα σε μικροοργανισμούς ανώτατο όριο 40 000/gr ανώτατο όριο 50 000/gr ι ) έρευνα κολοβακτηριδίων αρνητική σε 0,1 gr αρνητική σε 0,1 gr ια ) έρευνα του αποβουτυρωμένου γάλακτος αρνητική αρνητική ιβ ) έρευνα του ορού γάλακτος αρνητική αρνητική ιγ ) γεύση και οσμή φυσιολογικά φυσιολογική ή ελαφριά γεύση βρασμένου ιδ ) εμφάνιση χρώματος λευκού ή ελαφρώς υποκίτρινου, άνευ ξένων υλών και κεχρωσμένων τεμαχίων χρώματος ελαφρώς υποκίτρινου ."
6 . Στο παράρτημα ΙΙ,
α ) στο σημείο 1 προστίθεται το ακόλουθο κείμενο :
"δ ) ένας εξωτερικός σάκος από χαρτί kraft ημιπτυσσόμενος με εσωτερικό στρώμα πολυαιθυλενίου, αντοχής αντίστοιχης με βάρος τουλάχιστον 95 gr,
ένας σάκος από χαρτί kraft με ένα εσωτερικό στρώμα πολυαιθυλενίου αντοχής αντίστοιχης με βάρος τουλάχιστον 95 gr + 15 g/m2,
ένας σάκος από χαρτί kraft, αντοχής αντίστοιχης με βάρος τουλάχιστον 85 g/m2,
ένας εσωτερικός θύλακας από πολυαιθυλένιο πάχους τουλάχιστον 0,12 χιλιοστών συγκολλημμένος ή με διπλή ραφή ."
β ) μετά το σημείο 2 προστίθεται το ακόλουθο κείμενο :
"3 . Διαδικασία δοκιμής :
Η συσκευασία, σύμφωνα με το σημείο 1, πρέπει να είναι ικανή να ανταποκριθεί σε μέση τάση απορρόφησης 420 joules/m2 για τρία στρώματα χαρτιού τουλάχιστον, σύμφωνα με τη μέθοδο ISO 1924-2-1985 .".
7 . Στο παράρτημα ΙΙΙ στο στοιχείο α ), προστίθεται το ακόλουθο κείμενο:
"ή, όπου χρειάζεται, "αποκορυφωμένο γάλα σε σκόνη roller "-". Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Φεβρουαρίου 1991 .

Labels: 3
17